CELEX: 62017TN0018
Language: lt
Date: 2017-01-13 00:00:00
Title: Byla T-18/17: 2017 m. sausio 13 d. pareikštas ieškinys byloje Čekijos Respublika/Komisija

6.3.2017   
            
            
               LT
            
            
               Europos Sąjungos oficialusis leidinys
            
            
               C 70/25
            
         2017 m. sausio 13 d. pareikštas ieškinys byloje Čekijos Respublika/Komisija
   
   (Byla T-18/17)
   (2017/C 070/35)
   Proceso kalba: čekų
   
      Šalys
   
   
      Ieškovė: Čekijos Respublika, atstovaujama M. Smolek ir J. Vláčil
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. spalio 20 d. Komisijos įgyvendinimo reglamentą (ES) 2016/1867, kuriuo iš dalies keičiamas Reglamento (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais priedas,
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su ES sutarties 13 straipsnio 2 dalies pažeidimu, atsižvelgiant į 1992 m. spalio 19 d. Tarybos direktyvos 92/83/EEB dėl akcizų už alkoholį ir alkoholinius gėrimus, struktūrų suderinimo 27 straipsnio 3 ir 4 dalis. Priimdama ginčijamą reglamentą Komisija pažeidė Čekijos vidaus teisės normas dėl visiškos etilo alkoholio denatūracijos, nes Čekijos Respublika nepateikė pranešimo pagal Direktyvos 92/83 27 straipsnio 3 dalį, o, priešingai, ne kartą Komisiją informavo, kad su tokiu sumanymu nesutinka. Pagal Direktyvos 92/83 27 straipsnio 4 dalį, jei valstybė narė nepateikia pranešimo, negalima pažeisti jos nacionalinės teisės normų dėl visiško etilo alkoholio denatūravimo.
            
         
               2.
            
            
               Antrasis ieškinio pagrindas susijęs su Direktyvos 92/83 27 straipsnio 1 dalies a punkto pažeidimu, kadangi eurodenatūratas 1:1:1 neatitinka šios nuostatos tikslo, nes nesuteikia pakankamų kovos su mokestiniu sukčiavimu garantijų. Eurodenatūratas 1:1:1 yra labai silpnas denatūruotas mišinys, todėl šiuo mišiniu visiškai denatūruotą alkoholį galima lengvai naudoti gaminant alkoholinius gėrimus.